Omfartsvejen, der skulle lede tung trafik uden om Mariager, bliver ikke så lang og så dyr som ventet.

Dansk Folkeparti har nemlig lyttet til kritikken og dropper dele af omfartvejen. Det oplyser DF-formand Kristan Thulsen Dahl til TV 2 News.

Læs også : Lokale undrer sig over omfartsvej til 377 millioner kroner: Det giver simpelthen ikke mening

- Vi tager kritkken til os, siger Dansk Folkepartis formand.

- Man kan gøre det her billigere og alligevel få gjort en hel del omkring udfordringerne i Mariager. Og det er det rigtige sted at landet det, synes vi.

I stedet for de oprindelige 377 mio. kroner for en større omfartsvej, nedjusterer de nu forventningerne til en kortere udgave, der kun går til Alstrup fremfor Assens. Derfor vil den nye omfartsvej koste 80 mio. kroner i stedet.

- Og det er en bedre løsning, da flere vil kunne se fornuften i det, siger Kristian Thulesen Dahl til TV 2 News.